Publication: Magyar Közlöny
Issue: MK-2004-56 (Year: 2004, Number: 56)
Era: 2004-2010
Section: a 44/2000. (XII. 27.) EüM rendelethez]
Paragraph Index: 2233

7. KEZELÉS ÉS TÁROLÁS Jegyzet Az e pontban lévõ információknak ki kell terjedniük az egészség-, a biztonság- és a környezetvédelemre. Segítenie kell a munkaadót abban, hogy olyan megfelelõ munkafolyamatokat tervezzen, és szervezési intézkedéseket hozzon, amelyek megfelelnek a 25/2000. (IX. 30.) EüM— SZCSM együttes rendeletben elõírtaknak. 7.1. Kezelés Meg kell adni a biztonságos kezelésre vonatkozó óvintézkedéseket, ide sorolva a mûszaki intézkedésekre vonatkozó olyan javaslatokat is, mint: zárt rendszer használata, helyi és általános szellõztetés, aeroszol-, por és tûz keletkezésének megakadályozására szolgáló intézkedések, a környezet védelmére szolgáló intézkedések (például az elszívó ventillátoron szûrõk vagy kefék használata, a feltöltött terület használatba vétele, a szabadba került szennyezések elhelyezésére és ártalmatlanítására vonatkozó intézkedések stb.), és az anyagokra vagy készítményekre vonatkozó bármilyen követelmények (melyek például olyan folyamatokra vagy készülékekre vonatkoznak, amelyeket letiltottak, vagy amelyeket ajánlottak), és ha lehetséges, ezt röviden le kell írni. 7.2. Tárolás Meg kell adni a biztonságos tárolás feltételeit, mint például: a speciálisan kiképzett tároló helyiségek vagy tartályok tervezését (ide sorolva a védõfalakat és a szellõzést), az inkompatibilis anyagokat, a tárolás feltételeit (hõmérséklet- és nedvességhatár/tartomány, fény, inert gáz stb.), a speciális elektromos berendezéseket és a statikus elektromosság elleni védelmet. Ha ez lényeges, tanácsot kell adni a mennyiségi határokra a tárolási körülmények között. Különösen fontos utalni egyes speciális követelményekre, ilyen például az anyag vagy készítmény csomagolására/tárolására használt anyagok típusának a megadása. 7.3. Speciális felhasználás Speciális felhasználásra tervezett végtermékeknél az ajánlásoknak utalniuk kell a felhasználás céljára, az ajánlások legyenek részletesek és használhatók. Ha lehetséges, hivatkozni kell az iparban vagy más területen már jóváhagyott speciális útmutatókra.

Source: https://magyarkozlony.hu/hivatalos-lapok/8f0fff6a265b0e7c4257705ec9da8e449f659c2f/dokumentumok/99bf081b4297e9df6d777f7eea84daae88413562/letoltes